โดยจะแจกให้ครัวเรือนทั่วประเทศ 39.5 ล้านแผ่น และอีก 5 แสนแผ่น จะแจกให้กับคนไทยในต่างประเทศ ซึ่งส่วนนี้จะต้องหารือกับกระทรวงการต่างประเทศต่อไป ในส่วนของกทม.นั้น จะแจกไปยังที่ทำการเขตโดยตรง ซึ่งจะนัดหมายนายอภิรักษ์ โกษะโยธิน ผู้ว่าฯกทม.ทำพิธีส่งมอบเป็นทางการอีกครั้งรัฐมนตรีประจำสำนักนายกรัฐมนตรีกล่าวว่า ขณะนี้ยอดสั่งจองหนังสือปวงประชามหาปิติ แบบปกแข็ง และปกอ่อน รวมถึงดีวีดีชุดปวงประชามหาปิติ ซึ่งเป็นภาพเหตุการณ์พระราชพิธีฉลองสิริราชสมบัติ ครบ 60 ปี มียอดสั่งจองผ่านธนาคารกรุงไทยแล้ว 19 ล้านบาท ซึ่งรายได้ทั้งหมดจะนำขึ้นทูลเกล้าฯถวายพระบาทสมเด็จพระเจ้าอยู่หัวฯด้านนายเสริมศักดิ์ กล่าวว่า การแจกจ่ายให้ประชาชนในพื้นที่ต่างจังหวัดนั้น ทางมหาดไทยจะทำพิธีมอบโปสเตอร์พระบรมฉายาลักษณ์ ให้ผู้ว่าราชการจังหวัดทุกจังหวัดวันที่ 25 ก.ค.นี้ ที่วิทยาลัยการปกครอง เพื่อให้ผู้ว่าฯนำไปแจกจ่ายให้ประชาชนให้ทั่วถึง และคาดว่าประชาชนทุกคนจะได้รับภายในเดือนสิงหาคม
ยอดสั่งจองผ่านธนาคารกรุงไทยแล้วกี่ล้านบาท 
19 ล้านบาท